Diwar diaezhennad ar glebor e vez krouet ar glav. Diouzh al ledennadoù dour (morioù, lennoù, geunioù, etc...) e sav ar glebor dindan stumm an aezhenn zour ken a ya war yenaat pa sko ouzh takadoù ma 'z eus an aer yenoc'h. Evit ma teu an aezhenn d'ar glizhennadur ez eus ezhomm eus rannigoù solut bihan evel ar boultrenn, ar pollen pe kementadoù bihan aezhennoù aerosoloù. Pa ya ar glizhennadur betek stummadur an takennoù dour (an takennoù glav pe ar glavennoù) e teu ar glav diwar o kouezhañ. Ma ya an takennoù glav a-dreuz da dakadoù yen-skorn e c'hellont mont d'ur stumm solutoc'h evel an erc'h, ar grizilh (kazarc'h), ar milerc'h.